የረመዳን ጾም ሐሙስ ወይም ዓርብ ይጀመራል፡፡
ባሕር ዳር፡ ሚያዝያ 13/2012 ዓ.ም (አብመድ) የዘንድሮው ረመዳን ጾም የፊታችን ሐሙስ ወይም ዓርብ እንደሚጀመር የኢትዮጵያ እስልምና ጉዳዮች ጠቅላይ ምክር ቤት አስታወቀ፡፡የዘንድሮው የረመዳን ጾም ረቡዕ ምሽት ጨረቃ ከታየች ሐሙስ ካልታየች ደግሞ ዓርብ እንደሚጀመር የኢትዮጵያ እስልምና ጉዳዮች ጠቅላይ ምክር ቤት አስታውቋል።የጠቅላይ ምክር ቤቱ ፕሬዝዳንት ተቀዳሚ ሙፍቲ ሃጂ ኡመር ኢድሪስ የ1 ሺህ 440ኛውን የረመዳን ጾም በማስመልከት መግለጫ ሰጥተዋል።በመግለጫቸውም ረቡዕ ጨረቃ ከታየች ጾሙ ሐሙስ ይጀመራል፤ ነገር ግን በዚያው ምሽት ጨረቃ ካልታዬች የረመዳን ጾም ዓርብ እንደሚሆን ተቀዳሚ ሙፍቲ ሃጂ ኡመር ተናግረዋል።ሕዝበ ሙስሊሙ ከፆም በተጓዳኝ የኮሮና ቫይረስን ለመከላከል ከጠቅላይ ምክር ቤቱ እና ከመንግሥት የሚሰጠውን መግለጫ በመቀበል ተግባራዊ ማድርግ እንዳለበትም አሳስበዋል።